#### Výzva na predkladanie ponúk

#### podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov pri zadávaní zákazky s nízkou hodnotou oslovením vybraných záujemcov, schopných dodať predmet zákazky

1. **Identifikácia verejného obstarávateľa:**

**Názov:** Obec Hrachovište **IČO:** 00311626 **DIČ:** 2021091545

**Štatutár:** JUDr. Ivan Kolník – starosta obce Hrachovište  **Sídlo:** Obec Hrachovište, Hrachovište 255, Hrachovište **PSČ:** 916 16   
**Telefón:** +421327790302 **Fax:** +421327790302

**Mobil:** +421918535608

**Elektronická pošta -** **E-mail:** obecnyurad@hrachoviste.sk

**Internetová stránka:** http://www.hrachovište.sk/

1. **Kontaktné miesto**:

**Názov:** ISA projekta, s. r. o., **IČO:** 46 894 641

**Kontaktná osoba:** Mgr. Lucia Vidová

**Sídlo:** Námestie gen.M. R. Štefánika 341/2, 906 13 Brezová pod Bradlom

**Telefón:** +421 948 380 776

**Elektronická pošta - E-mail:** [vidovalucia@greentechnologies.sk](mailto:vidovalucia@greentechnologies.sk)

1. **Názov predmetu zákazky:** „Cyklotrasa „C” v obci Hrachovište“
2. **Druh zákazky:** stavebné práce
3. **Výsledok verejného obstarávania:** Zmluva o dielo podľa § 536 a nasl. Obchodného zákonníka
4. **Opis predmetu zákazky:** Predmetom zákazky sú stavebné práce súvisiace s výstavbou cyklotrasy v obci Hrachovište. Bližšia špecifikácia predmetu zákazky je uvedená v prílohe č. 2 výzvy - Projektová dokumentácia spolu s výkazom výmer.
5. **Predpokladaná hodnota zákazky:** 21 977,03 Eur bez DPH
6. **Miesto uskutočnenia prác**: Obec Hrachovište, k. ú. Hrachovište,
7. **Spoločný slovník obstarávania (CPV):** 45000000-7 (Stavebné práce)
8. **Rozsah predmetu zákazky:** Uskutočnenie stavebných prác sa bude realizovať podľa projektovej dokumentácie a výkazu výmer, ktoré sú súčasťou tejto výzvy.
9. **Jazyk ponuky:** Ponuky sa predkladajú v slovenskom jazyku
10. **Mena:** EUR
11. **Rozdelenie predmetu zákazky na časti:** Nie
12. **Trvanie zmluvy alebo lehota ukončenia prác:** do 31.12.2024
13. **Hlavné podmienky financovania a platobné dojednania:**

Predmet zákazky bude financovaný z prostriedkov Programu rozvoja vidieka 2014-2020 (Európsky poľnohospodársky fond pre rozvoj vidieka) a z rozpočtových prostriedkov obce.

Predmet zákazky sa bude financovať formou bezhotovostného platobného styku. Podkladom pre vystavenie faktúry bude súpis vykonaných prác a dodávok potvrdený objednávateľom. Lehota splatnosti faktúry je 60 dní od jej doručenia objednávateľovi. Verejný obstarávateľ neposkytuje preddavok ani zálohovú platbu.

1. **Podmienky účasti:**

Uchádzač musí spĺňať nasledovné podmienky účasti:

- § 32 ods. 1 písm. e) zákona - je oprávnený dodávať tovar, uskutočňovať stavebné práce alebo poskytovať službu. Uchádzač preukáže splnenie podmienky účasti predložením dokladu oprávňujúcim uskutočňovať stavebné práce vo vzťahu k predmetu zákazky (postačuje aktuálny výpis z internetu na OR SR, resp. ŽR SR alebo obdobný dokument potvrdzujúci vykonávanie činnosti)

- § 32 ods. 1 písm. f) zákona – nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uchádzač preukáže splnenie podmienky účasti predložením Čestného vyhlásenia, že nemá uložený zákaz účasti vo verejnom obstarávaní.

- § 40 ods. 6 písm. f) zákona - konflikt záujmov podľa § 23 nemožno odstrániť inými účinnými opatreniami - Uchádzač preukáže splnenie podmienky účasti predložením Čestného vyhlásenia, že nie je v konflikte záujmov v predmetnom verejnom obstarávaní.

1. **Spôsob predloženia ponuky:**

Ponuku môže uchádzač zaslať elektronicky cez systém na riadenie verejných obstarávaní ERANET (link: <https://isa-projekta.eranet.sk/#/tenders>) alebo ponuku môže uchádzač doručiť poštou alebo osobne v listinnej podobe kontaktnej osobe na adresu uvedenú v bode 2 do uplynutia lehoty na predkladanie ponúk podľa bodu 18.

1. **Lehota na predkladanie ponúk: 14. januára 2020 do 13:00 hod.**

**Adresa, na ktorú sa majú ponuky doručiť:**

1. ***v prípade podania listinnej verzie cenovej ponuky*:**

* ISA projekta, s. r. o., Námestie gen.M. R. Štefánika 341/2, 906 13 Brezová pod Bradlom

1. ***v prípade podania elektronickej verzie cenovej ponuky*:**

* podľa pokynov v systéme ERANET a manuálu:

<https://isa-projekta.eranet.sk/data/innovis/manual_dodavatela.pdf>

1. **Otváranie obálok s ponukami: 14. januára 2020 o 14:00 hod.**

**Miesto otvárania obálok s ponukami:**

ISA projekta, s. r. o., Námestie gen.M. R. Štefánika 341/2, 906 13 Brezová pod Bradlom

1. **Kritériá na hodnotenie ponúk: najnižšia celková cena s DPH za celý predmet zákazky**

**Spôsob hodnotenia kritérií:** ponuky sa budú vyhodnocovať poradovým systémom. Ponuke s najnižšou cenou bude priradené prvé miesto, ostatným ponukám druhé, tretie, atď. Najúspešnejšou ponukou sa stane ponuka, ktorá sa umiestni na prvom mieste, ostatné ponuky sa stanú neúspešnými ponukami.

1. **Označenie ponuky:**
2. ***v prípade podania listinnej verzie cenovej ponuky*:**

Ponuka musí byť doručená v uzavretom, nepriehľadnom obale. Obal ponuky musí obsahovať nasledovné údaje:

* názov a adresu verejného obstarávateľa uvedenú vo výzve
* Obchodné meno a adresu uchádzača
* Označenie **„SÚŤAŽ – neotvárať“**
* Označenie heslom zákazky: **„VO Hrachovište – Cyklotrasa“**

1. ***v prípade podania elektronickej verzie cenovej ponuky*:**

* podľa pokynov v systéme ERANET a manuálu:

<https://isa-projekta.eranet.sk/data/innovis/manual_dodavatela.pdf>

1. **Náležitosti ponuky:**

Ponuka musí obsahovať nasledovné doklady:

* Návrh na plnenie kritéria (podpísaný a opečiatkovaný)
* Doklady preukazujúce splnenie podmienok účasti uchádzača (podľa bodu č. 16. tejto výzvy)
* Návrh zmluvy o dielo (vyplnený v súlade s predkladanou ponukou, podpísaný a opečiatkovaný)
* Ocenený výkaz výmer (podpísaný a opečiatkovaný)
* Súhlas so spracovaním osobných údajov (podpísaný a opečiatkovaný)

1. **Uplynutie lehoty viazanosti ponúk: 30. júna 2020**
2. **Ďalšie informácie verejného obstarávateľa:**
3. V prípade, že sa vo výzve nachádza odvolávka, resp. odkaz na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, je možné v súlade s § 42 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov túto odvolávku, resp. odkaz zameniť za ekvivalent.
4. Komunikácia súvisiaca s vysvetlením podkladov k súťaži alebo inej sprievodnej dokumentácie alebo iných dokumentov poskytnutých verejným obstarávateľom v lehote na predkladanie ponúk podľa zákona o verejnom obstarávaní sa uskutoční výhradne elektronicky prostredníctvom systému ERANET - <https://isa-projekta.eranet.sk>
5. Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
6. Úspešný uchádzač sa podpisom zmluvy s verejným obstarávateľom zaviaže, že strpí výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytne im všetku potrebnú súčinnosť. Podmienka je definovaná v bode 16.5 Návrhu zmluvy o dielo, ktorá je prílohou tejto výzvy.
7. Úspešný uchádzač sa podpisom zmluvy s verejným obstarávateľom zaviaže k naplneniu zmluvnej podmienky:

- v prípade, ak zhotoviteľ bude potrebovať navýšiť svoje kapacity pre realizáciu danej zákazky, zhotoviteľ sa týmto zaväzuje, že v realizačnej zmluve v takomto prípade zamestná na realizáciu predmetnej aktivity osoby dlhodobo nezamestnané v mieste realizácie zákazky (obec, okres, VÚC). Podmienka je definovaná v bode 16.6 Návrhu zmluvy o dielo, ktorá je prílohou tejto výzvy.

## Osoba zodpovedná za proces prípravy a realizáciu verejného obstarávania:

## .......................................................................

Mgr. Lucia Vidová

**Osoba zodpovedná za verejného obstarávateľa:**

.........................................................................

JUDr. Ivan Kolník – starosta obce Hrachovište

**Výzva zo**

**dňa: 19. decembra 2019**

**Prílohy k výzve na predkladanie ponúk:**

1. Návrh zmluvy o dielo

2. Projektová dokumentácia spolu s výkazom výmer

3. Návrh na plnenie kritéria

4. Čestné vyhlásenie o neuložení zákazu účasti vo verejnom obstarávaní (predloha)

5. Čestné vyhlásenie o neprítomnosti konfliktu záujmov (predloha)

6.Súhlas so spracovaním osobných údajov(predloha)

Prílohy k výzve na predkladanie ponúk nájdete zverejnené na: <https://isa-projekta.eranet.sk/#/tenders>